आनंदनगर, कार्यालय के अनुसार कर्मचारी, शिक्षक व अधिकारी पुरानी पेंशन बहाली मंच के बैनर तले फरेंदा तहसील परिसर में दूसरे दिन धरने को संबोधित करते हुए ब्लाक अध्यक्ष प्रद्युम्न कुमार सिंह ने कहा कि सरकार पुरानी पेंशन बहाल नही करती है, तो वर्तमान सरकार को 2019 के चुनाव में सत्ता से हाथ धोना पड़ेगा। संगठन के संरक्षक व वरिष्ठ अपाध्यक्ष सुरेश सिंह, खंड शिक्षा अधिकारी हेमवंत कुमार, श्रीचंद, विजय प्रताप पांडेय, देवेंद्र मिश्र, अलाउद्दीन, विजय प्रकाश साहनी ने भी संबोधित किया। संचालन मंत्री आनंदपाल गौतम ने किया। इस अवसर पर बेचू विश्वकर्मा, विजय मिश्र, पवन गुप्ता, अजय त्रिपाठी, भीमसेन गौतम, युवराज, अखिलेश द्विवेदी, शिवसरन सिंह, बृजेश कुमार सिंह, अनूप कुमार, मनीष, विपीन, सरिता मिश्र, निलाम्बुज, हाजी मोहम्मद यासीन सहित कई लोग मौजूद रहे। बृजमनगंज क्षेत्र के महात्मा गांधी इंटर कालेज व रमानाथ उमाशंकर इंटर कालेज फुलमंहा शिक्षक पुरानी पेंशन बहाली को लेकर माध्यमिक शिक्षक संघ के अध्यक्ष अशोक राय तथा प्रधानाचार्य डा. रामअवतार ने चेतावनी देते हुए कहा कि यदि पुरानी पेंशन बहाल नहीं की गई तो कर्मचारियों व शिक्षकों के परिवार वाले आगामी चुनाव में नोटा का प्रयोग करने का काम करेंगे।